สำนักงานส่งเสริมเศรษฐกิจดิจิทัล คัดสุดยอดสินค้าดี สินค้าเด่นของไทยกว่า 200 รายการ ร่วมจัดแสดง งานเวิลด์เอ็กซ์โป 2020 ดูไบ
นายณัฐพล นิมมานพัชรินทร์ ผู้อำนวยการใหญ่ สำนักงานส่งเสริมเศรษฐกิจดิจิทัล(ดีป้า) กล่าวว่า ได้ทำการคัดเลือกสุดยอดสินค้าไทยที่ผ่านหลักเกณฑ์และมาตรฐานด้านความโดดเด่น มีเอกลักษณ์ เป็นสินค้าที่ผลิตในประเทศไทยและมีเอกสารรับรองสำหรับการส่งออกครบถ้วน จำนวน 250 รายการ แบ่งกลุ่มผลิตภัณฑ์ 5 ประเภท ได้แก่ ผลิตภัณฑ์หัตถกรรมฝีมือคนไทย / เพื่อสุขภาพ สปาและเครื่องสำอาง / ของที่ระลึก / เครื่องประดับ และอาหารพร้อมรับประทานและเครื่องดื่ม เพื่อนำไปจัดแสดงที่อาคารแสดงประเทศไทยในงาน “เวิลด์เอ็กซ์โป 2020 ดูไบ” ระหว่างวันที่ 1 ตุลาคม 2564 – 31 มีนาคม 2565 ณ เมืองดูไบ ประเทศสหรัฐอาหรับเอมิเรตส์ เพื่อแสดงศักยภาพของสินค้าไทยสู่สายตาชาวโลก พร้อมเพิ่มโอกาสในการส่งออกสินค้าสู่ตลาดตะวันออกกลางและประเทศอื่นๆ แก่ผู้ประกอบการไทย ดีป้า คัดเลือกบริษัท เวก้า อินเตอร์เทรด แอนด์ เอ็กซิบิชั่น จำกัด บริษัทของคนไทยที่มีความเชี่ยวชาญและชำนาญด้านการจัดแสดงสินค้าในประเทศแถบตะวันออกกลางบริหารจัดการพื้นที่ดังกล่าว